ჯულიუს ნიერერეს საერთაშორისო აეროპორტი

ჯულიუს ნიერერეს საერთაშორისო აეროპორტი  (IATA: DAR, ICAO: HTDA) — ტანზანიის უდიდესი ქალაქისა და ყოფილი დედაქალაქის დარ-ეს-სალამის საერთაშორისო აეროპორტი. მდებარეობს კიპავის უბანში, ილალის რაიონში, დარ-ეს-სალამის ოლქი, ტანზანია. აეროპორტს აქვს ფრენები აფრიკის, აზიის, ევროპისა და ახლო აღმოსავლეთის მიმართულებებით. მას ეწოდება ქვეყნის პირველი პრეზიდენტის ჯულიუს ნიერერეს სახელი.

ისტორია
2005 წლის ოქტომბერში, დარ-ეს-სალამის საერთაშორისო აეროპორტს (DIA) გადაერქვა სახელი და ეწოდა „მუალიმუ ჯულიუს კამბარაგე ნიერერეს საერთაშორისო აეროპორტი“, ხოლო 2006 წლის 1 ნოემბერს „იჯულიუს ნიერერეს საერთაშორისო აეროპორტი“. 1980 წლიდან 2004 წლამდე აეროპორტით სულ 9 501 265 მგზავრმა ისარგებლა, საშუალოდ 2 770 ადამიანი დღეში.

2013 წლის აპრილში ტანზანიის აეროპორტების ადმინისტრაციამ 275 მილიარდი ტანზანიური შილინგის კონტრაქტი გააფორმა ნიდერლანდების კომპანია BAM International-თან III ტერმინალის პირველი ფაზის მშენებლობისთვის, რომლის გამტარუნარიანობაც წელიწადში 3,5 მილიონი მგზავრი იქნება."Tanzania: State Seals Contract to Build Terminal Three at Dar Airport", Daily News, reported by Abdulwakil Saiboko, reprinted at allAfrica website, 19 April 2013 2015 წლის ნოემბერში მეორე ფაზის კონტრაქტიც BAM-ს გადაეცა 110 მილიონი აშშ დოლარის ღირებულებით, რაც დამატებით წელიწადში 2,5 მილიონი მგზავრის მომსახურების საშუალებას იძლევა. III ტერმინალის დასრულების შემდეგ, მოსალოდნელია, რომ II ტერმინალი მხოლოდ შიდა რეისების მგზავრებს მოემსახურება.2014 წლისთვის უკვე შეძენილი იყო სარკინიგზო ვაგონები აეროპორტიდან ქალაქამდე სარკინიგზო კავშირის უზრუნველსაყოფად.

ახალი III ტერმინალი აშენდა ადგილობრივი დაფინანსებით და ამოქმედდა 2019 წლის აგვისტოში. 2022 წლის ოქტომბერში გამოცხადდა, რომ II ტერმინალი მალე განახლდება ტანზანიის მთავრობის მიერ. 2022 წლის თებერვალში ტანზანიის აეროპორტების ადმინისტრაციამ განაცხადა ჯულიუს ნიერერეს საერთაშორისო აეროპორტში (JNIA) ოთხვარსკვლავიანი სასტუმროსა და კომერციული კომპლექსის განვითარების გეგმების შესახებ.

ტერმინალები
დარ-ეს-სალამის აეროპორტში არის სამი ტერმინალი.

I ტერმინალი არის პატარა ტერმინალი, რომელიც ემსახურება ჩარტერულ და კერძო ფრენებს. მას აქვს წლიური გამტარუნარიანობა 500 000 მგზავრის მომსახურებისთვის. ამ პატარა ტერმინალის საერთაშორისო აეროპორტის ფუნქცია შეუწყდა 1984 წელს II ტერმინალის დასრულების შემდეგ.

II ტერმინალი გამოიყენება ადგილობრივი და რეგიონული დაგეგმილი ფრენებისთვის. მისი გამტარუნარიანობაა 1,5 მილიონი მგზავრი. 2024 წელს გამოცხადდა, რომ ტერმინალი მნიშვნელოვანი რეკონსტრუქციისთვის მზადდება, მისი გარდაქმნისთვის თანამედროვე ეროვნულ ჰაბად Air Tanzania-სთვის, რომელსაც ექნება უნარი მოემსახუროს 3,5 მილიონამდე მგზავრს.

III ტერმინალი ყველაზე ახალი ტერმინალია, რომელიც გაიხსნა 2019 წლის აგვისტოში. იგი გამოიყენება საერთაშორისო ფრენებისთვის. ტერმინალი შედგება ორი ფაზისგან, I და II ფაზისგან. ტერმინალში არის 58 ბიზნესი, რომლებიც კატეგორიზებულია საცალო ვაჭრობის, საოპერაციო მანქანებისა და მომსახურების მიწოდების მიხედვით.

რესურსები ინტერნეტში

სქოლიო

კატეგორია:ტანზანიის აეროპორტები